 Tayari kikosi hicho kinachoongozwa na Kocha Mkuu Mecky Maxime kilitarajiwa kuwasili leo Songea tayari kwa mchezo huo, kikiwa na matumaini ya kufanya vizuri.Akizungumza na gazeti hili jana, Msemaji wa Mtibwa Sugar, Thobias Kifaru alisema licha ya kuwakosa wachezaji wengi, kikosi chake kina wachezaji wengi ambao wana uwezo wa kufanya vyema.“Tuna majeruhi wengi awamu hii, lakini hatuwezi kukata tamaa kwa kuwa tuna wachezaji wengi watakaoziba pengo, nina imani watafanya vizuri,”alisema.Aliwataja wachezaji majeruhi kuwa ni Issa Rashid, Salim Mbonde, Andrew Vicent, Said Bahanuzi na golikipa namba moja Said Mohamed.Kifaru alisema mchezo huo utakuwa ni mgumu kwa kuwa timu ya Majimaji imetoka kupoteza mchezo wake uliopita.Alisema pia, timu hiyo haiko katika nafasi nzuri hivyo, kuna uwezekano mkubwa wa kupambana na kutetea nafasi yao.